26 WALTEK DE HENLE 



COMBEN VOS VACHES DEYUENT EESPONDRE DE BLANC. 



Si vos vaches seyent tries issi ke les malueyses seynt 

 ostes e vos vasches seynt puez en pasture de marej's salyne 

 done deyuent deus vaches respondre de vne peyse de 

 furmage l e de demy 2 galon de bure la semayne. E si il 

 seynt peuz en pasture de boys ou en pres apres fauchisons 

 ou en estuble done deyuent treys vaches respondre de 

 vne peyse de furmage e de demy galon de bure la semayne 

 entre pasche e la seynt michel sanz rewayn. E xx mere 

 berbyz ke sunt peuz en pasture de mareys salyne dey e 

 ben poent respondre de furmage e de bure si cum les ij 

 vaches auant nomes. E si vos berbyz seynt peuz de freche 

 e de waret done deyuent xxx mere berbyz respondre de 

 bure e de formage sicum les treys vaches auant nomes. 3 

 Ore en ia il plusurs serianz e prouoz e dayes ke contre- 

 dyrunt ceste chose e ceo est par la reson ke eus dounent 

 e gastent e manguent del blanc. E sachet pur veyr le 

 blanc ne seyt despendu ne gaste aylurs ke en la chose 

 meymes de tant deyuent e ben poent respondre. Car io 

 lay esproue. E le volet vos veer endreyt des treys vaches 

 ke deyuent fere vne peyse pouere serreyt vne de celes treys 

 vaches de ky horn ne put auer en deus iurs vn formage ke 

 vausist mayle ceo cerreyt en vi iurs treys formages le 

 pris de treys mayles. E le setime iur eydera a la clisme e 

 al wast ke va par en coste. Ore qui serreynt ceo treys 

 mayles en xxiiij semaynes ke sunt entre pasche e la 

 seynt mychel ceo sereyt treys souz. Ore metet la 

 secunde vache autant. E la terce autant a done aueret ix 

 souz e pur tant purret vos auoyr vne peyse de formage a 

 comune uente. Ore serreyt poueres vne de celes treys 

 vaches de ky horn neust le terz de vn potel de bure la 

 semayne. E si le galun de bure vaut vj d. done vaut le 

 terz de vn potel i d. 



1 [de la pasche dekes la saint michel.] * uq. 



3 See Introduction, p. xxv. 



